ฐานะการเงินและผลการดำเนินงาน

1. ผู้สอบบัญชี

ผู้สอบบัญชีของ บริษัท ไทยโพลีอะคริลิค จำกัด (มหาชน) ได้แก่

ปี พ.ศ. 2548 - 2550 นายวิเชียร กิ่งมนตรี ผู้สอบบัญชีรับอนุญาตเลขที่ 3977*

นายสมชาย จิณโณวาท ผู้สอบบัญชีรับอนุญาตเลขที่ 3271

นายประสิทธิ์ เยื่องศรีกุล ผู้สอบบัญชีรับอนุญาตเลขที่ 4174

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

หมายเหตุ : * เป็นผู้ลงนามในงบการเงิน ปี พ.ศ. 2548 – พ.ศ. 2550

2. สรุปรายงานการสอบบัญชี

จากรายงานของผู้สอบบัญชีรับอนุญาตในช่วงระยะเวลา 3 ปีที่ผ่านมา (พ.ศ. 2548 – 2550)
ผู้สอบบัญชีแสดงความเห็นอย่างไม่มีเงื่อนไข
โดยมีความเห็นว่างบการเงินของบริษัทแสดงฐานะการเงิน ผลการดำเนินงานและกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

2.1 สรุปงบการเงินรวม

[]

[]

[]

[]

[]

[]

2.2 อัตราส่วนทางการเงินที่สำคัญ

[]

คำอธิบายและการวิเคราะห์ฐานะการเงินและผลการดำเนินงาน

1.  ผลการปฏิบัติงานตามแผนการดำเนินธุรกิจ

การดำเนินงานในปีที่ผ่านมา บริษัทมีผลการดำเนินงานเป็นไปตามแผนงานหลักที่กำหนดไว้ดังนี้

1.  ผลการดำเนินงานด้านความปลอดภัยในการทำงาน สุขอนามัยและสิ่งแวดล้อม (SHE
    Performance) บริษัทได้

ดำเนินการปรับปรุงแก้ไขระบบ อุปกรณ์และเครื่องจักร ตลอดจนเน้นการฝึกอบรมพนักงาน
อย่างต่อเนื่อง ซึ่งทำ

ให้ผลการดำเนินงานด้านดังกล่าวบรรลุเป้าหมาย
โดยบริษัทได้คงรักษาสถิติในการทำงานที่ไม่มีอุบัติเหตุร้ายแรง

(reportable injury) ตลอดทั้งปีที่ผ่านมา และได้ผ่านสถิติดังกล่าวกว่า 10
ล้านชั่วโมงการทำงาน นอกจากนั้น

บริษัทยังได้ร่วมกับทางหน่วยงานราชการในการป้องกันและต่อต้านการค้าหรือเสพยาเสพติดภายในโรงงานและ

สถานที่พักของพนักงาน ตลอดจนจัดโปรแกรมการตรวจสุขภาพประจำปีให้แก่พนักงานทุกระดับ

2.  ผลการดำเนินการด้านการเพิ่มกำลังการผลิต และเพิ่มประสิทธิภาพการผลิต
    ทั้งส่วนการผลิตแผ่นอะคริลิค (cast

  acrylic sheet) และระบบการผลิตแผ่นรีด (extrusion process) ในปีที่ผ่านมา
  บริษัทนับว่าประสบผลสำเร็จตามเป้าหมายด้วยการขยายกำลังการผลิตแผ่นอะคริลิคระบบหล่อ
  (cast acrylic) จาก 8,500 ตัน เป็น 10.000 ตันต่อปี ในปี 2550
  และยังมีแผนการเพิ่มกำลังการผลิตอีก 5,000 ตันต่อปี
  โดยการเพิ่มสายการผลิตเพิ่มขึ้นอีกหนึ่งสาย
  ซึ่งคาดว่าจะสามารถดำเนินการโครงการดังกล่าวให้แล้วสร็จภายในปี 2553

3.  ผลการดำเนินการในการเพิ่มรายได้จากการพัฒนาผลิตภัณฑ์ใหม่ที่มีมูลค่าเพิ่มขึ้น (new value
    added products

  development) ซึ่งในปีที่ผ่านมา ได้มีการพัฒนาและวางตลาดผลิตภัณฑ์ใหม่ เช่น แผ่นเมจิก
  คัลเลอร์ (magic colors) โดยมีหลากหลายสีให้เลือกมากขึ้น ซึ่งใช้ในการทำป้ายไฟ
  ที่ก่อนและหลังเปิดไฟจะเป็นคนละสี เช่นแผ่นจะออกสีดำทึบตอนกลางวัน และเมื่อเปิดไฟตอนค่ำ
  แผ่นจะออกสีขาว เป็นต้น
  นอกจากนั้นยังพัฒนาด้วยการปรับปรุงคุณภาพแผ่นสุขภัณฑ์เกรดพิเศษที่สามารถใช้ขึ้นรูปได้ดีขึ้นพร้อมมีคุณสมบัติในตัวในการป้องกันแบคทีเรีย
  (anti-bacterial bath sheet grade)
  ซึ่งจากการพัฒนาและการทำแผนการตลาดในปีที่ผ่านมา ทำให้บริษัท
  สามารถเพิ่มปริมาณการจำหน่ายและยอดขายกว่า 2000 ตัน หรือกว่า 20%
  ของยอดขายแผ่นอะคริลิคโดยรวม

2. ผลการดำเนินงาน

ปี 2550 ยอดขายสุทธิของบริษัท มีจำนวน 1,336 ล้านบาท เพิ่มขึ้นร้อยละ 8.7 จากปี 2549
เนื่องจากบริษัทสามารถขายสินค้าในปริมาณที่เพิ่มขึ้น และมีกำไรจากการดำเนินงานจำนวน 36
ล้านบาท ลดลงร้อยละ 60 จากปี 2549
ซึ่งเป็นผลจากต้นทุนวัตถุดิบหลักที่มีการปรับตัวสูงขึ้นตามราคาน้ำมันที่เพิ่มขึ้น
ประกอบกับภาวะเศรษฐกิจในประเทศที่ชะลอตัวลง
ทำให้ไม่สามารถปรับราคาขายให้สูงขึ้นตามการเพิ่มขึ้นของต้นทุนขายได้
อีกทั้งการอ่อนค่าของเงินเหรียญสหรัฐเทียบกับค่าเงินบาท
ทำให้รายได้จากการขายเมื่อคำนวณกลับเป็นเงินบาทลดลง จึงส่งผลให้กำไรสุทธิลดลงร้อยละ 54
จากปี 2549 และทำให้อัตรากำไรจากการดำเนินงานและอัตรากำไรสุทธิของบริษัทลดลงจากร้อยละ
7.15 และร้อยละ 8.34 ในปี 2549 มาเป็นร้อยละ 2.68 และร้อยละ 3.57 ในปี 2550
ตามลำดับ

3. ฐานะการเงิน

สินทรัพย์

บริษัทมีสินทรัพย์รวม ณ 31 ธันวาคม พ.ศ. 2550 จำนวน 1,022 ล้านบาท เพิ่มขึ้นจากปี 2549
ร้อยละ 12 โดยสินทรัพย์ส่วนใหญ่เป็นลูกหนี้และตั๋วเงินรับการค้าสุทธิ ที่ดิน อาคารและอุปกรณ์ –
สุทธิ ซึ่งคิดเป็นร้อยละ 34 และ 27 ของสินทรัพย์ทั้งหมด ตามลำดับ

สินทรัพย์หมุนเวียน : ณ สิ้นปี 2550 มีจำนวน 632 ล้านบาท เพิ่มขึ้นร้อยละ 24 จากปี 2549
ส่วนใหญ่เป็นลูกหนี้การค้าและตั๋วเงินรับการค้า – สุทธิ ร้อยละ 55 ของสินทรัพย์หมุนเวียน
โดยลูกหนี้การค้า ณ สิ้นปี 2550 มีจำนวน 350 ล้านบาท เพิ่มขึ้นร้อยละ 31 จากปี 2549
เป็นผลมาจากรายได้จากการขายที่สูงขึ้น
และส่วนใหญ่เป็นการเพิ่มขึ้นของลูกหนี้การค้าที่ยังไม่ครบกำหนดชำระ

สินทรัพย์ไม่หมุนเวียน : ณ สิ้นปี 2550 มีจำนวน 390 ล้านบาท ลดลงร้อยละ 2 จากปี 2549
ส่วนใหญ่เป็นที่ดิน อาคารและอุปกรณ์ – สุทธิ ร้อยละ 71 ของสินทรัพย์ไม่หมุนเวียน

หนี้สิน

หนี้สินรวม ณ สิ้นปี 2550 มีจำนวน 404 ล้านบาท เพิ่มขึ้นร้อยละ 58 จากปี 2549
โดยมีหนี้สินไม่หมุนเวียนลดลงจำนวน 7 ล้านบาท ในขณะที่หนี้สินหมุนเวียนเพิ่มขึ้นจำนวน 155
ล้านบาท เนื่องจากในระหว่างปี บริษัทได้ซื้อวัตถุดิบหลักเพิ่มขึ้นตามปริมาณขายที่สูงขึ้น
ส่งผลให้เจ้าหนี้การค้า – บริษัทอื่นเพิ่มขึ้นจำนวน 154 ล้านบาท หรือเพิ่มขึ้น

ร้อยละ 85 จากปี 2549

สภาพคล่อง

ในปี 2550 บริษัทมีกระแสเงินสดและรายการเทียบเท่าเงินสด ณ วันสิ้นปี จำนวน 160 ล้านบาท
เพิ่มขึ้นจากปี 2549 จำนวน 45 ล้านบาท
โดยเป็นผลมาจากบริษัทมีกระแสเงินสดสุทธิที่ได้มาจากการดำเนินงานจำนวน 168 ล้านบาท
เพิ่มขึ้นจากปี 2549 จำนวน 21 ล้านบาท สาเหตุหลักจากลูกหนี้และตั๋วเงินรับการค้า
รวมทั้งเจ้าหนี้การค้า - บริษัทอื่นที่เพิ่มสูงขึ้น
ในขณะที่มีกระแสเงินสดสุทธิที่ใช้ไปในกิจกรรมลงทุนในปี 2550 มีจำนวน 36 ล้านบาท เทียบกับปี
2549 ใช้ไปในกิจกรรมลงทุนจำนวน 117 ล้านบาท
ซึ่งส่วนหนึ่งเป็นผลจากการที่บริษัทลงทุนในสินทรัพย์ลดลงจากปี 2549
และบริษัทใช้เงินไปในกิจกรรมจัดหาเงินจำนวน 87 ล้านบาท เมื่อเทียบกับจำนวน 62
ล้านบาทของปี 2549

สำหรับอัตราส่วนสภาพคล่อง บริษัทมีอัตราส่วนสภาพคล่องคิดเป็น 1.57 เท่า
ในขณะที่มีอัตราส่วนสภาพคล่องกระแสเงินสดคิดเป็น 0.52 เท่า ทั้งนี้ บริษัทมี Cash Cycle
อยู่ที่ประมาณ 13 วัน (ระยะเวลาในการเรียกเก็บหนี้เฉลี่ย + ระยะเวลาในการขายสินค้าเฉลี่ย –
ระยะเวลาในการชำระหนี้เฉลี่ย) จากกระแสเงินสดและอัตราส่วนสภาพคล่องต่างๆ
ได้สร้างความมั่นใจว่าบริษัทมีสภาพคล่องที่พอเพียงต่อการดำเนินงาน

โครงสร้างเงินทุน

อัตราส่วนหนี้สินต่อส่วนของผู้ถือหุ้น เท่ากับ 0.65 เท่า เทียบกับปี 2549 ซึ่งอยู่ที่ 0.39 เท่า
เพิ่มขึ้นเล็กน้อยจากปี 2549 เนื่องจากบริษัทมีภาระดอกเบี้ยจากการกู้ยืมเงินจากสถาบันการเงิน
เพื่อนำมาใช้หมุนเวียนภายในบริษัท และได้ชำระคืนเงินกู้ยืมทั้งหมดแล้ว โดยบริษัทมีดอกเบี้ยจ่ายในปี
2550 จำนวน 1.4 ล้านบาท เพิ่มขึ้นจำนวน 1.1 ล้านบาทจากปี 2549 ทั้งนี้
อัตราส่วนดังกล่าวยังคงอยู่ในระดับต่ำ ซึ่งสะท้อนให้เห็นถึงโครงสร้างทางการเงินที่ดีของบริษัท

จากฐานะการเงินและผลการดำเนินงานในปี 2550 คณะกรรมการมีมติให้เสนอที่ประชุมสามัญผู้ถือหุ้น
เพื่ออนุมัติการจ่ายเงินปันผลสำหรับปี 2550 ในอัตราหุ้นละ 6 บาท จำนวนเงินรวม 72,900,000
บาท ซึ่งคิดเป็นอัตราร้อยละ 145.33 ของกำไรสุทธิ

4. ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ปัจจัยที่มีอิทธิพลต่อการดำเนินงานในอนาคตได้ อธิบายไว้ในข้อ 1 เรื่องปัจจัยความเสี่ยงแล้ว

5. ข้อมูลอื่นที่เกี่ยวข้อง

- ไม่มี –